**Kiegészítő tájékoztatás**

**„Kétéltű sínen járó földmunkagép igénybevétele kezelőszemélyzettel” tárgyú beszerzési eljáráshoz**

**2019.07.16**

**Kérdés**

A kiadott ajánlati felhívás 2.4 és 2.7 pontjai tartalmilag egy átalány díjas vállalkozási szerződés teljesítésére vonatkoznak. A dokumentációval kiadott műszaki leírás- és az ajánlatban beadandó Ajánlattételi lap tárgyú nyilatkozat alapján a feladat egy óradíjas elszámolású vállalkozási szerződés. Kérjük az ellentmondás feloldását.

**Válasz**

Kérjük, hogy az Ajánlattételi lap c. nyilatkozat alapján az óradíjas elszámolást vegyék figyelembe, és ennék tekintetében adják meg ajánlatukat.

**Kérdés**

A kiadott ajánlati felhívás 2.7 Jótállás, szavatosság pontjában az alábbi szerepel: „A Vállalkozó az általa végzett munkára, 12 hónap jótállást vállal.”

A műszaki leírásban megadott feladatok elvégzése, ellenben nem jótállás kötelesek. Kérjük az ellentmondás feloldását.

**Válasz**

**Az Ajánlattételi felhívás alábbi pontjai eltávolításra kerülnek a felhívásból, az esetleges károkozás szabályozása átdolgozásra kerül a szerződésben is.**

**2.7.1** A Vállalkozó az általa végzett munkára, 12 hónap jótállást vállal. A jótállási időtartam kezdete a teljesítésigazolás (2. sz. melléklet) kiállításának napja. Amennyiben jogszabály a jelen pontban rögzített jótállási időtartamon túl hosszabb időtartamot ír elő, a jogszabályban rögzített jótállási időtartam az irányadó.

**2.7.3** A Vállalkozót teljes körű kellék és jogszavatosság terheli.

**2.7.5** Nem adható át a MÁV Zrt.-nek, illetve nem használható fel olyan termék/anyag, amit harmadik személy tulajdonjog-fenntartásával adott át a Vállalkozónak, vagy amin harmadik személynek olyan joga áll fenn, ami akadályozza vagy korlátozza a MÁV Zrt. tulajdonszerzését. Ennek megszegése esetén a Vállalkozó teljes és korlátlan felelősséggel tartozik a MÁV Zrt. felé.